श्री बझाङ् जिल्ला अदालतमा

मुलुकी फौजदारी कार्यविधि (संहिता) ऐन, २०७४ को

परिच्छेद -३ को दफा ३२(१) अन्तर्गत दायर गरेको ।

अभियोगपत्र

आ.व. २०७५/०७६ सालको नि. नं

प्रहरी प्रतिवेदनको जाहेरीले नेपाल सरकार ...........................................................वादि।

विरुद्ध

परिवर्तित नाम थर जिल्ला ६८ बस्ने वर्ष १७ को क २ कुमार....................................१

जिल्ला बझाङ्ग मष्टा गाउँपालिका वडा नं.०६ रिलु घर भई हाल ज.न.पा. ११ भोपुर बजारमा बस्ने फुगे रोकायाको छोरा जोग बहादुर रोकाया ................................................. ...१

जिल्ला बझाङ्ग मष्टा गाउँपालिका वडा नं.०६ रिलु घर भई हाल ज.न.पा. ११ भोपुर बजारमा बस्ने जोग बहादुर रोकायाकी श्रीमती मंगला रोकाया.......................................प्रतिवादीहरु।

**मुद्धाः लागु औषध चरेश**

**केशको व्यहोराः**

1. **जाहेरी दरखास्त;**

जिल्ला बझाङ मष्टा गाउँपालिका वडा नं.०६ रिलु घर भई हाल ऐ.जयपृथ्वी नगरपालिका वडा नं.११ भोपुर बजारमा पसल गरी बस्ने फुगे रोdgao.bajhang@ag.gov.npकायाको छोरा जोग बहादुर रोकाया र निजकी श्रीमती मंगला रोकायाले खुल्ला रुपमा लागु औषध(चरेश) बिक्री बितरण गर्ने गरेको र मिति २०७५।११।१४ गतेको दिउसो अ.१७.० बजेको समयमा परिवर्तित नाम थर जिल्ला ६८ बस्ने वर्ष १७ को क २ कुमार लाई भोपुर बजार स्थित आफ्नै पसलमा खुल्ला रुपमा अबैध ३ (तिन) पिस १ ग्राम ९९ मिलिग्राम लागु औषध (चरेश) बिक्री बितरण गरी रहेको अवस्थामा

फेला पारी उक्त लागु औषध बरामद गरी निजलाई पक्राउ गरी आवश्यक कारवाहीका लागी यसै प्रतिवेदन साथ पेश गरेको छु भन्ने व्यहोराको प्रहरी प्रतिवेदन जाहेरी ।

1. **प्रतिवादी क २ कुमारको बयान कागज –**

बरामदी मचुल्कामा उल्लेखित चरेश मिति २०७५।११।१४ गतेको बेलुकी मैले मेरो पसलमा बिक्री गरी रहेको अवस्थामा १ ग्राम ९९ मिलिग्राम प्रहरीले मेरो साथबाट बरामद गरेको ठिक साँचो हो । सो बाहेको अन्य कुनै पनि स्थानमा मैले लागु औषध चरेश लुकाई छिपाई राखेको छैन,उक्त लागु औषध(चरेश) मैले जिल्ला बझाङ मष्टा गाउँपालिका वडा नं.९ आफ्नै घर ठेगाना नजिक रहेको जंगलमा मिति २०७५ साल साउन महिनामा अ.५(पाँच) ग्राम जति आफै बनाई आफु कहिले काँही सेवन गर्ने भएकोले आफु संगै राखेको थिए मैले उक्त लागु औषध(चरेश) बिक्री बितरण तथा सेवन गर्ने कुरा मेरो घर परिवारमा कोही कसैलाई थाहा जानकारी थिएन, उक्त लागु औषध(चरेश) बिक्री बितरण गर्ने कार्यमा मोरो बुवा र आमा संलग्न छैनन भन्ने व्यहोराको प्रतिवादी क २ कुमारको बयान कागज ।

1. **घटनास्थल मुचुल्काः**

जिल्ला बझाङ जयपृथ्वी नगरपालिका वडा नं.११ भोपुर स्थित पुर्वमा संगै सटिएको राजेन्द्र बोहराको पक्की घर, पश्चिममा अ.२ मिटर टाढा पेमा लामो घर, उत्तरमा अ.३ मिटर टाढा चैनपुर देखी रुपातोला सम्म जाने सड्क, दक्षिणमा सत्यवादी मा.वि.को खाली जमिन उक्त चार किल्ला स्थित २० फिट लम्बाई, १६ फिट चौडाई भएको ९(नौ) कोठे जोगमल रोकायाको पक्की घर उक्त घर भित्र भएको किराना तथा सुत्ने कोठाहरुमा लागु औषध (चरेश)खानतलासी गर्दा केही बरामद हुन नआएको र प्रतिवादी क २ कुमारले बिक्री गर्दै गरेको अवस्थामा १ ग्राम९९ मिलिग्राम तौल भएको चरेश जस्तो देखिने कालो रंगको तिन टुक्रा बरमद हुन आएकोवरामदी खानतलासी मुचुल्का ठिक दुरुस्त छ भन्ने व्यहोराको बरामदी/खानतलासी मुचुल्का ।

1. **देवराज बोहराको घटना विवरण कागज –**

निज प्रतिवादी भाई परिवर्तित नामथर (क २) कुमारको घरको आसपासमा भदौ असोज महिना तिर जँगली गाजाका बोट बिरुवा उम्रिने भएकाले सोही बोट बिरुवाबाट निज भाई परिवर्तित नामथर (क २) कुमारले चरेश उत्पादन गरी जयपृथ्बी नगरपालिका वडा न ११ भोपुर आफ्नो पसलमा ल्याई आफ्नो पढाई खर्च, कापि कलम किन्न आफैले उत्पादन गरेको लागु औषध (चरेश) कहिले काही बिक्री गर्ने गर्दथ्यो भनि सुनि थाहा पाएको थिए उक्त वारदात दिन निज प्रतिवादी भाईबाट प्रहरीले १ ग्राम ९९ मिलिग्राम बिक्री गरी रहेको अवस्थामा बरामद गरेको हो भन्ने कुरा सुनि थाहा पाएको हु उक्त पसलमा को को बस्थ्ये कसले लागु औषध (चरेस)बिक्री गर्थ्ये मलाई थाहा भएन वारदातका दिन निज प्रतिवादीले नै बिक्री गरेको भन्ने कुरा सुनि थाहा पाएको हु निज परिवर्तित नामथर (क २) कुमारको गाउ घरमा रहदा बस्दाको चाल चलन राम्रै थियो भन्ने समेत व्यहोराको देबराज बोहराको घटना बिबरण कागज ।

1. **झलक रोकायाको घटना विवरण कागज**

निजको जयपृथ्बी नगरपालिका वडा न ११भोपुरमा सानो किराना पसल भएकोले निज प्रतिवादी भाई परिवर्तित नामथर (क २) कुमार स्कुल गएको समयमा निजकी हजुर आमा (बजै) ले किराना पसलमा बसी किराना पसलको समान बिक्री गर्ने गरेका थिई निज भाईको घरको आसपासमा भदौ असोज महिना तिर जँगली गाजाका बोट बिरुवा उम्रिने भएकाले सोही बोट बिरुवाबाट निज भाई परिवर्तित नामथर (क २) कुमारले चरेश उत्पादन गरी जयपृथ्बी नगरपालिका वडा न ११ भोपुर आफ्नो पसलमा ल्याई आफ्नो पढाई खर्च, कापि कलम किन्न आफैले उत्पादन गरेको लागु औषध (चरेश) कहिले काही बिक्री गर्ने गर्दथ्यो भनि सुनि थाहा पाएको थिए उक्त वारदात दिन निज प्रतिवादी भाईबाट प्रहरीले १ ग्राम ९९ मिलिग्राम बिक्री गरी रहेको अवस्थामा बरामद गरेको हो भन्ने कुरा सुनि थाहा पाएको हु उक्त पसलमा को को बस्थ्ये कसले लागु औषध (चरेस)बिक्री गर्थ्ये मलाई थाहा भएन वारदातका दिन निज प्रतिवादीले नै बिक्री गरेको भन्ने कुरा सुनि थाहा पाएको हु निज परिवर्तित नामथर (क २) कुमारको गाउ घरमा रहदा बस्दाको चाल चलन राम्रै थियो भन्ने व्यहोराको झलक रोकायाको घटना बिबरण कागज ।

1. **राजमल बोहराले गरेको घटना बिवरण कागजः-**

बरामदी मुचुल्कामा उल्लेखित लागु औषध(चरेश) मिति २०७५।११।१४ गतेका दिउसो अ.१७.०० बजे प्रहरीले गोप्य सुचनाको आधारमा चेकजाँच गर्दा परिवर्तित नाम जिल्ला ६८ बस्ने (क२) को साथबाट बरामद गरेको हो भन्ने कुरा सुनी थाहा पाएको हु,निजले उक्त लागु औषध(चरेश) आफ्नै खेतबारीमा गहु संग आफै उम्रिएका गाजाको बोटबाट बनाई ल्याएको हुनु पर्छ । निजको बुवा नोकरीको सिलसिलामा भारतमा जानु भएको छनिजको आमा गाउमा बस्ने तथा लागु औषध (चरेश) को व्यापार व्यवसाय गर्दैनन्, प्रहरीलाई को कस्ले गलत सुचना दिई निजका आमा बुवा समेत उक्त बिक्री बितरण गर्ने कार्यमा संलग्न छन भनि प्रतिवेदनमा उल्लेख भएको हुनुपर्छ भन्ने समेत व्यहोराको राजमल बोहराले गरेको घटना बिवरण कागज ।

1. **वस्तुस्थिती मुचुल्का**

बरामदी मुचुल्कामा उल्लेखित लागु औषध(चरेश) मिति २०७५।११।१४ गतेका दिउसो अ.१७.०० बजे प्रहरीले गोप्य सुचनाको आधारमा चेकजाँच गर्दा परिवर्तित नाम जिल्ला ६८ बस्ने (क२) को साथबाट बरामद गरेको हो भन्ने कुरा सुनी थाहा पाएको हु ,निजले उक्त लागु औषध(चरेश) आफ्नै खेतबारीमा गहु संग आफै उम्रिएका गाजाको बोटबाट बनाई ल्याएको हुनु पर्छ । निजको बुवा नोकरीको सिलसिलामा भारतमा जानु भएको छ, निजको आमा गाउमा बस्ने तथा लागु औषध (चरेश) को व्यापार व्यवसाय गर्दैनन्, प्रहरीलाई को कस्ले गलत सुचना दिई निजका आमा बुवा समेत उक्त बिक्री बितरण गर्ने कार्यमा संलग्न छन भनि प्रतिवेदनमा उल्लेख भएको हुनुपर्छ भन्ने समेत व्यहोराको करिव एकै मिलान हुने गरी धन बहादुर बोहरा, मोतिलाल बोहरा र मातबिर बोहरा समेत जना-३ ले खुलाई लेखाई दिएको बस्तुस्थिती मुचुल्का ।

1. **बरामदि खानतलासि मुचुल्का:** बरामदी मुचुल्कामा उल्लेखित १ ग्राम ९९ मिली ग्राम लागु औषध(चरेश)
2. **प्रतिवादी क २ कुमार को उमेर तर्फ विचार गर्दा**

मिसिल संलग्न निजको उमेर खुल्ने कागजातहरुबाट निजको जन्ममिति २०५८।३।०८ देखिन आएकोले वारदात हुँदाका बखत निजको उमेर १८ वर्ष भन्दा कम देखिन आयो।

**अभियोगः**

**यसमा मिसिल संलग्न हुन आएका** प्रहरि प्रतिवेदन, घटनास्थल मुचुल्का, बरामद खान तलासी मुचुल्का, प्रतिवादीको बयान कागज, घटना विवरण कागज र बस्तुस्थिती मुचुल्का समेतका कागजातहरुबाट लागु औषध चरेश मुद्धाको **वारदात पुष्टि हुन आयो ।**

**प्रतिवादी क २ कुमार‚ जोग वहादुर रोकाया र मंगला रोकायाको संलग्नता तर्फ विचार गर्दा :-**

जिल्ला बझाङ मष्टा गाउँपालिका वडा नं.०६ रिलु घर भई हाल ऐ.जयपृथ्वी नगरपालिका वडा नं.११ भोपुर बजारमा पसल गरी बस्ने फुगे रोकायाको छोरा जोग बहादुर रोकाया र निजकी श्रीमती मंगला रोकायाले खुल्ला रुपमा लागु औषध(चरेश) बिक्री बितरण गर्ने गरेको र मिति २०७५।११।१४ गतेको दिउसो अ.१७.० बजेको समयमा निज जोग बहादुर रोकायाको छोरा बर्ष १८ को क २ कुमार लाई भोपुर बजार स्थित आफ्नै पसलमा खुल्ला रुपमा अबैध ३ (तिन) पिस १ ग्राम ९९ मिलिग्राम लागु औषध(चरेश) बिक्री बितरण गरी रहेको अवस्थामा फेला पारी उक्त लागु औषध बरामद गरी निजलाई आवश्यक कारवाही गरिपाउ भनि बरामदि खान तलासि मुचुल्का सहितको प्रहरि प्रतिवेदनबाट खुलि आएको पाईन्छ। यसमा प्रतिवादि क २ कुमारले अधिकार प्राप्त अधिकारि समक्ष वयान गर्दा समेत उक्त बरामद भएको १ ग्राम ९९ मिली ग्राम लागु औषध चरेश प्रहरिले म बाट बरामद गरेको हो मैले उक्त लागु औषध चरेश आफै उत्पादन गरेको हुँ तथा विक्रि वितरण समेत गरेको हो भनी कसुरमा सावित रहि वयान गरेको पाईन्छ सोहि व्योहरा बरामदि खान तलासि मुचुल्का तथा मौकामा कागज गर्ने मानिसहरुको भनाई बाट समेत थप पुष्टि भईरहेकोमा प्रतिवादि स्वंयमले उक्त लागु औषध चरेश उत्पादन गर्ने तथा उक्त बरामद भएको लागु औषध चरेश मध्ये एक जाना नचिनेका व्यक्तिलाई विक्रि गरिरहेको थिएँ भनि वयान गरेबाट तथा उक्त लागु औषध चरेशको कारोबार निज प्रतिवादि क २ कुमारको बुवा आमाको पसलमा भईरहेकोले निजहरुलाई समेत उक्त कुराको जानकारि थियो भन्ने देखिन आउँछ तथा निजहरु खुल्लम खुल्ला रुपमा आफ्नो पसलमा लागु औषध चरेशको कारोबार गर्ने गरेको भनि प्रहरि प्रतिवेदनमा समेत खुलि आएबाट समेत निज प्रतिवादि क २ कुमार तथा निजका बुबा जोग बहादुर रोकाया र आमा मंगला रोकायाले लागु औषध चरेशको कारोबार(लागु औषध चरेश खरिद तथा ओसारपसार गरि बिक्रि वितरण ) गर्ने व्यक्ति हुन भन्ने तथ्य (Actus Reus) निर्विवाद रुपमा स्थापित हुन आयो ।

**अभियुक्त उपर लगाएको अभियोग :-**

लागु औषध (नियन्त्रण) ऐन, २०३३ को दफा ४(क) ले गाँजाको खेति गर्न उत्पादन गर्न, तैयारि गर्न, खरिद गर्न, बिक्रि वितरण गर्न, निकासि वा पैठारि गर्न, ओसार पसार गर्न, संचय गर्न वा सेवन गर्न निषेध गरेको पाईन्छ । सोही ऐनको दफा १४(१)(घ)(१) मा गाँजा उत्पादन, तयार, खरिद, बिक्रि वितरण, निकासि वा पैठारि, ओसार पसार तथा संचय गर्ने व्यक्तिलाई पचास ग्राम सम्मको भए तिन महिना सम्म कैद वा तिन हजार (३,०००) रुपैया सम्म जरिवाना हुने भनि व्यवस्था गरेको पाईन्छ । उक्त व्यवस्था अनुसार प्रतिवादी क २ कुमार, जोग बहादुर रोकाया र मंगला रोकायालाई १.१९ ग्राम लागु औषध चरेश उत्पादन, तयार, खरिद, बिक्रि वितरण, निकासि वा पैठारि, ओसार पसार तथा संचय गरेको कसुरमा तिन महिना सम्म कैद वा तिन हजार रुपैयाँसम्म जरिवाना हुने देखिन्छ।

**आरोप सँग सम्वन्धित कानूनी ब्यवस्थाको बिवरण :-**

माथि उल्लेख भए अनुसार प्रतिवादीहरु क २ कुमार, जोग बहादुर रोकाया र मंगला रोकायाले लागु औषध (नियन्त्रण) ऐन २०३३ को दफा ४ (क), १४ (१) (घ) (१) ले निषेधित कसुर गरेको देखिन आएकोले निज प्रतिवादीहरु क २ कुमार, जोग बहादुर रोकाया र मंगला रोकायालाई सोही ऐनको दफा १४ (१) (घ) (१) मा व्यवस्था गरिए बमोजिम तिन महिना सम्म कैद वा तिन हजार रुपैयाँसम्म जरिवाना हुने कानूनी व्यवस्था छ ।

**अभियुक्तलाई हुनुपर्ने सजाय :-**

तसर्थ निज प्रतिवादीहरु क २ कुमार, जोग बहादुर रोकाया र मंगला रोकायालाई लागु औषध (नियन्त्रण) ऐन, २०३३ को दफा १४(१)(घ)(१) बमोजिम सजाय हुन मागदावी गरिएको छ।साथै निज प्रतिवादी क २ कुमारको उमेर मिसिल संलग्न निजको उमेर खुल्ने कागाजातहरुबाट १८ वर्ष भन्दा कम भएको देखिन आएकोले निजलाई मुलुकि आपराध (संहीता) ऐन, २०७४ को दफा ४५ को उपदफा ४ बमोजिम सजाय हुन मागदावि गरिएको छ ।

**प्रस्तावित छुट दावीः**– नगरिएको ।

**क्षतिपुर्ति दावीः–** नगरिएको ।

उपरोक्त मागदावीलिई{ प्रस्तुत मुद्धाको सक्कल मिसिल र प्रकाउ प्रतिवादी क २ कुमारलाई यसै अभियोग पत्र साथ पेश गरिएको ब्यहोरा जानकारीका लागि अनुरोध छ .

साथै वारदात मिति देखी फरार रहेका प्रतिवादीहरु जोग वहादुर रोकाया र मंगला रोकायाका हकमा तहा अदालतबाटै कानून बमोजिम म्याद जारी गरीपाउन समेत सादर अनुरोध गरिन्छ।

साथै नामथर वतन खुल्न नआएको प्रतिवादीको हकमा निजको तिन पुस्ते खुली आएका बखत छुट्टै कार्वाहीका लागी लेखी पठाईने व्यहोरा समेत सादर अनुरोध गरिन्छ

|  |  |  |  |
| --- | --- | --- | --- |
| **सबुद/प्रमाणः** | | | |
| गवाह | **:** | जाहेरवाला : प्रहरी प्रतिवेदन । | |
| देख्ने/सुन्ने | **:** | घटना विवरण कागज गर्ने राजमल बोहरा, झलक बोहरा, देवराज बोहरा  ; वस्तुस्थितीमुचल्का कागज गर्ने: धन बहादुर बोहरा, मोतिलाल बोहरा  र मातबिर बोहरा ।  उ |
|  | | | |
|  | | | |

**प्रस्तुत कागजातहरुः**

1. मिति २०७५।११।१४ गतेको खानतलासी गर्ने सुचना ।
2. ऐ.ऐ. मितिको जरूरी पक्राउ पुर्जी ।
3. ऐ.ऐ. मितिको पाना २ को वरामदी खानतलासी मुचुल्का ।
4. ऐ.ऐ. मितिको विस्तृत स्वास्थ्य परीक्षण पत्र ।
5. ऐ.ऐ. मितिको मानिस दाखिला गरेको पत्र ।
6. ऐ.ऐ. मितिको प्रहरी प्रतिवेदन ।
7. ऐ.ऐ. मितिको अनुसन्धान अधिकृत तोकिएको पत्र ।
8. ऐ.ऐ.मितिको थुनुवा पुर्जी ।
9. ऐ. १४ गतेको प्रारम्भिक प्रतिवेदन ।
10. ऐ.ऐ. मितिको जरूरी पक्राउ पुर्जी स्वीकृतका लागी लेखेको पत्र ।
11. मिति २०७५।११।१५ गतेको पहिलो पटक म्यादथप संलग्न पंजिका ।
12. ऐ.ऐ. मितिको च.नं.५६३ को पत्र ।
13. ऐ.ऐ. मितिको जरुरी पक्राउ पुर्जी स्वीकृत गरिएको आदेश ।
14. ऐ.ऐ. मितिको म्यादथप आदेश ।
15. ऐ.ऐ. मितिको च.नं.९३७ को पत्र ।
16. ऐ.ऐ. १६ गतेको च.नं.११६७ को पत्र ।
17. ऐ.ऐ. मितिको सि.नं.४६६९ को प्रहरी संचार ।
18. ऐ.ऐ.१७ गतेको पक्राउ अनुमति दिएको आदेश ।
19. ऐ.ऐ.मितिको पाना-५ को प्रतिवादी यज्ञराज रोकायाको वयान कागज ।
20. ऐ.ऐ. मितिको सि.नं.४६८६ को प्रहरी संचार ।
21. ऐ.ऐ. मितिको सत्यवादी उ.मा.बि.लाई लेखेको पत्र ।
22. खामबन्दी थान-१
23. जन्मदर्ता, ग्रेड सिट र प्रवेश पत्रको पाना थान -३ ।
24. ऐ.२१ गतेको नाम परिवर्तन गरिएको पत्र, जानकारी गराईएको पत्रको प्रतिलिपी ।
25. खामबन्दी थान-१
26. ऐ.ऐ.मितिको CDR अनुमतिका लागी लेखिएको पत्र ।
27. मिति २०७५।११।२१ गतेको दोस्रो पटक म्याद थप अनुमतिका लागी लेखेका पत्र ।
28. ऐ.ऐ. मितिको च.नं. ५७१ को म्याद थप अनुमति पत्र ।
29. ऐ.ऐ. मितिको CDR अनुमति प्रदान गरिएको पत्र ।
30. ऐ.ऐ. मितिको दोस्रो पटक म्याद थप अनुमति प्रदान गरिएको पत्र ।
31. ऐ.ऐ. मितिको दोस्रो पटक म्याद थप गरिएको पत्र ।
32. ऐ. २२ गतेको CDR उपलब्धका लागी लेखेको पत्र ।
33. खामबन्दी थान ।
34. मिति २०७५।११।२२ गतेको जन्ममिति खुलाई पठाईएको पत्र ।
35. ऐ. २३ गतेको च.नं. १२१९ को जानकारी गराईएको पत्र ।
36. ऐ.ऐ. मितिको सि.नं. ४८६१ को प्रहरी संचार ।
37. ऐ. २४ गतेको देवराज रोकायाको घटना विवरण कागज ।
38. ऐ.२५ गतेको झलक रोकायाको घटना विवरण कागज
39. ऐ. २६ गतेको १२४६ को परिक्षणका लागी नमुना पठाईएको पत्र पाना थान२
40. ऐ.ऐ. मितिको क२ कुमारको संरक्षकको निबेदन ।
41. श्री सत्यवादी माध्यामिक बिद्यालय भोपुर बझाङको च.न.९० को पत्र साथ २०७५ सालको वार्षिक परिक्षाको समय तालिका पाना थान २ ।
42. ऐ.ऐ.मितिको तेस्रो पटक म्यादथप अनुमतिका लागी लेखेको पत्र ।
43. ऐ.ऐ.मितिको जि.स.व.का.बझाङ्गको च.न.५८० को पत्र ।
44. ऐ.ऐ.मितिको जिम्मा जमानि आदेश ।
45. ऐ.ऐ.मितिको म्याद थप आदेश पत्र ।
46. जय बहादुर रोकायाको नागरिकता प्रमाण पत्रको प्रतिलिपी ।
47. ऐ.ऐ.मितिको क२ कुमारलाई जिम्मा जमानी लगाईएको कागज ।
48. ऐ.ऐ.२७ गतेको पाना २ को बरामदी खान तलासी मुचुल्का ।
49. ऐ.ऐ.२९ गतेको च.न.२४० को पत्र ।
50. जोग बहादुर रोकायाको नागरिकता प्रमाण पत्रको प्रतिलिपी ।
51. बिरजित रोकायाको मतदाता परिचय पत्रको प्रतिलिपी ।
52. मिति २०७५।१२।०१ गतेको च.न.१३१६ को पत्र ।
53. ऐ.ऐ.३ गतेको प्रहरी प्रतिवेदन ।
54. ऐ.ऐ.४ गतेको अनुसन्धान अधिकृत तोकिएको पत्र ।
55. ऐ.ऐ.०७ गतेको राजमल बोहराको घटना विवरण कागज ।
56. ऐ.ऐ.मितिको पाना २ को वस्तुस्थिती मुचुल्का ।
57. सबुद बुझाईएको भरपाई रसिद ।

**यो अभियोग पत्रबाट कारवाही शुरु गर्न अदालतसँग सादर अनुरोध गरिन्छ ।**

दस्तखत :-

नाम :- हरिस प्रसाद भटट्

दर्जा :- निमित्त जिल्ला न्यायाधिवक्ता

कार्यालय :- जिल्ला सरकारी वकिल कार्यालय बझाङग

मिति :-२०७५।१२।१३ गते ।

कार्यालयको छाप

**ईति सम्वत २०७५ साल चैत महिना १३ गते रोज ०४ मा शुभम्................................।**